मेलबर्न: ऑस्ट्रेलिया के मेलबर्न शहर में एक शख्स ने एक कार को आग के हवाले कर दिया और तीन लोगों को चाकू घोंप दी, जिससे एक व्यक्ति की मौत हो गयी। विदेशी नागरिकों को निशाना बनाने के इरादे से किये गये इस हमले की जिम्मेदारी आतंकवादी संगठन इस्लामिक स्टेट ने ली है। बहरहाल पुलिस की गोली लगने से हमलावर बुरी तरह से घायल हो गया और उपचार के दौरान उसने दम तोड़ दिया। विक्टोरिया पुलिस के मुख्य आयुक्त ग्राहम एश्टन ने बताया कि तीन नागरिकों पर चाकू से वार करने वाले और पुलिस अधिकारियों पर हमला करने वाले शख्स ने अस्पताल में दम तोड़ दिया।